

Tervetuloa kesäkurssille Suomenlinnaan!

**”Tuntematon Itämeri” yli 12-vuotiaiden kurssi Suomenlinnassa (300S01)**

ma-pe **5. – 9.6.2023** klo **10.00–14:45** (lauttamatkat mukaan lukien 9:10-15:15)

Opettaja: **Piia Kokkarinen,** puh. 050 490 74 46.

**Tässä kirjeessä** on kurssin yleistiedot, liitteinä opaskartta kurssipaikalle lautta-aikataululla, kulku­lupa sekä valokuvauslupa. Jos et pääse osallistumaan kurssille, voi kurssin perua vielä 7 päivää ennen kurssin alkua. Ilmoita tästä kurssisihteerille 050-470 52 83, kurssit@helsingintaiteilijaseura.fi.

**Kurssilaiset ja opettaja kokoontuvat** Kauppatorille HKL:n Suomenlinnan lautanlähtölaiturille klo 9:10 (lautan lähtöaika on klo 9:20). Opettajat valvovat lapsia lauttamatkoilla sekä Suomenlinnassa. Lapsen huoltaja tai muu huoltajan valtuuttama hakija noutaa kurssilaisen Kauppatorin lauttalaiturilta klo 15:15 (lautta lähtee Suomenlinnasta klo 15:00).

**Alle 18 -vuotiaan kurssilaisen** pitää näyttää opettajalle ensimmäisenä kurssiaamuna huoltajan allekirjoittama lupalappu, jos kurssilainen saa kulkea kotiin ilman hakijaa tai jos lapsen noutaa joku muu kuin oma huoltaja (lupalappu liitteenä). Oppilaat kustantavat itse lauttamatkan, joten mukaan tulee ottaa voimassa oleva HSL:n matkakortti, sovellus tai riittävästi kolikoita. Suomenlinna sijaitsee A-vyöhykkeellä, joten sinne voi matkustaa kaikilla HSL:n lipuilla, joissa on mukana A-kirjain eli AB-, ABC- ja ABCD-lipuilla. Suomenlinnan lautalla kelpaavat kerta-, vuorokausi- ja kausiliput.

**Jos sovitusta lautasta myöhästyy,** voi kurssille tuoda lapsen myöhemmällä lautalla. Liitteenä kartta ja lauttojen aikataulu. Opetusryhmät saattavat kuitenkin liikkua Suomenlinnassa. Osalla opettajista on mahdollisuus vastata matkapuhelimiinsa kurssin aikana. Opettajan puhelinnumero kannattaa ottaa ylös.

**Kurssipäivän aikana pidetään evästauko.** Maistuvaa ja ravitsevaa syötävää ja juotavaa siis mukaan! (Vettä saa kurssitiloista.) Pukeutumisessa kannattaa ottaa huomioon, että saarella on tuulen vuoksi viileämpää kuin mantereella, auringolta suojaava päähine on hyvä ottaa mukaan. Vaatteiden mahdollinen sotkeutuminen taidetta tehdessä kannattaa ottaa huomioon vaatteita valitessa.

**Kesäkurssin sisätilat** sijaitsevat Suomenlinnan Susisaaressa, Taidekoulu Maan tiloissa (Suomenlinna B 20 F). Liitteenä Suomenlinnan kartta, johon on merkitty kulkureitti lauttalaiturilta Taidekoulu Maahan. Samassa rakennuksessa on Tullimuseo, jonka viittoja seuraamalla löytää perille.

**Terveys-turvallisuus.** Lapsen turvallisuus on meille elintärkeää: Suomenlinnassa kuljemme aina valvotuissa opetusryhmissä ja lapsille tähdennetään sitä, ettei Suomenlinnassa saa koskaan lähteä liikkumaan omin päin ilman ohjaajien valvontaa. Tämän vuoksi on olennaisen tärkeää,

että ilmoitatte lupalapun välityksellä meille, jos annatte lapsenne lähteä kurssipaikalta omin päin, tai jos lapsen hakee joku muu kuin huoltaja.

**Mukavaa kurssikesää!**

Terveisin,

Tom Sjöberg, kurssisihteeri

050-470 52 83

**Helsingin Taiteilijaseuran kuvataidekoulun ja kurssikeskuksen toimisto:**

Kaapelitehdas, Tallberginkatu 1 A 3.kerros, kurssit@helsingintaiteilijaseura.fi

avoinna ma–pe 12:00–16.00. puh 050-47052 83 Toimisto suljettu 23.6.–31.7.2023.

Kurssisihteeri Tom Sjöberg: tom.sjoberg@helsingintaiteilijaseura.fi

**Tietoa vanhemmille**

Suomenlinnan tarunhohtoinen linnoitus, meri ja luonto antavat elämyksiä ja ehtymättömiä aiheita kuvien tekoon. Viiden kurssipäivän aikana piirretään, maalataan, rakennellaan ja työskennellään luonnonmateriaaleilla.

Opettajat ovat pedagogisesti kokeneita ammattikuvataiteilijoita. He matkustavat lasten kanssa lauttamatkat ja huolehtivat ryhmänsä turvallisuudesta ja viihtyvyydestä matkojen ja evästaukojen aikana. Kursseilla työskennellään mahdollisimman paljon ulkona, mutta Taidekoulu Maan taideluokat tarjoavat tarvittaessa hyvin varustetut ja lämpimät sisätilat työskentelyyn. Lasten opetuksessa avainsanoja ovat elämyksellisyys sekä lapsen elämismaailmasta kumpuava kuvakieli. Opettajat ottavat huomioon, että samassa ryhmässä voi olla vasta aloittaneita ja jo pidempään kuvataidetta harrastaneita. Opetussisällöt ja opetusmetodit suunnitellaan lapsen ikään ja kehitysvaiheeseen sopiviksi.

Opetuskerta alkaa yhteisellä tehtävänannolla ja aiheeseen virittäytymisellä keskustellen ja havaintoja tehden. Siksi on tärkeää tulla tunnille ajoissa.

Elävintä tietoa taideopetuksen sisällöistä saa viikon päätyttyä, kun lasten työt tuodaan kurssiviikon jälkeen kotiin ja heillä on mahdollisuus kertoa niistä vanhemmille tuoreeltaan.

**Huom!** Opettajan on hyvä tietää lapsen yliherkkyydestä villalle tai muille materiaaleille. Pyydämme kertomaan opettajalle tai kuvataidekoulun rehtorille, jos lapsen terveys, elämäntilanne tai kehitysvaihe edellyttävät opettajalta erityistä huomaavaisuutta tai huomioon ottamista.

Oppilastyöt ja niiden hakeminen

Opettajat jakavat viikon aikana tehdyt työt joko niiden valmistuttua tai useimmiten viimeisellä opetustunnilla kurssin lopussa. Jos lapsi ei ole paikalla viimeisillä opetuskerroilla, pyydämme ottamaan yhteyttä kuvataidekoulun toimistoon ja sopimaan ajan töiden noutamiseen. Kuvataidekoulu on vuokralla taidekoulu MAA:n tiloissa ja vuokra-ajan jälkeen varastotilat siirtyvät päävuokralaisen käyttöön. Kuivumaan jätetyt työt tulee ehdottomasti noutaa ennen kesäkurssien päättymistä 4.8.

Vastaanotamme mielellämme palautetta koulun toiminnasta. Palaute auttaa meitä kehittämään kuvataidekouluamme!



 K u l k u l u p a

o Täten valtuutan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_noutamaan lapseni

 noutajan nimi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 lapsen nimi

Helsingin Taiteilijaseuran kuvataidekoulun kesäkurssilta 2023.

o Täten sallin että lapseni \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kulkee yksin kotiin

 lapsen nimi

Helsingin Taiteilijaseuran kuvataidekoulun kesäkurssilta 2023.

Helsingissä \_\_\_ / \_\_\_ 2023

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Huoltajan allekirjoitus ja nimenselvennys


 Kuvaus- ja julkaisulupa

Tämä kysely koskee oppilaan valokuvan tai kuvallisen tuotoksen (oppilaan teos kuten piirustus, maalaus, yms.) julkaisemista:

- opetuspisteiden tai muiden näyttelytilojen oppilastyönäyttelyissä, esim. kevätnäyttelyissä
- koulumme www-sivustolla
- koulumme sosiaalisessa mediassa
- koulun muussa julkaisussa
- koulua koskevissa opetusta esittelevissä lehti- tai tv-uutisissa

Www-sivuilla, julkaisuissa tai sosiaalisissa medioissa ei kuitenkaan julkaista oppilaan nimeä, ellei siihen ole lupaa saatu erikseen kysymällä.

Lupa/kielto on voimassa, kunnes oppilas lopettaa opintonsa, tai huoltaja/täysi-ikäinen oppilas sen erikseen peruu.

Kuvataidekoulun opetustunneilla toteutetuista oppilastöistä kootaan lukuvuosittain näyttelyitä kuvataidekoulun opetuspisteisiin sekä muihin näyttelytiloihin. Kieltämällä oppilaan tuotoksen julkaisemisen, huoltaja kieltää samalla teosten esittämisen näyttelyissä.

Kaikki Helsingin Taiteilijaseuran kuvataidekoulun ja kurssikeskuksen julkaisema materiaali on tarkoin valittua emmekä julkaise sopimatonta tai tekijää / kuvan kohteena olevaa loukkaavaa materiaalia missään muodossa.

Alla olevat luvat/kiellot koskevat edellä mainittuja julkaisuympäristöjä ja käyttötarkoituksia.

Mikäli kuvaus- ja julkaisulupaa ei palauteta, kuvaus -ja julkaisulupaa ei ole.
Kuvataidekoulun Instagram tili: #kuvataidekoulu\_hts

----------------------------------------------------------------------------------------------------------------------

Huoltaja/täysi-ikäinen oppilas vastaa kysymyksiin:

**OPPILAASTA OTETTUJEN KUVIEN JULKAISU

Oppilaan nimi:

Oppilaan ikä:

Kuvataidekurssi, jolle osallistut:**

**OPPILAAN TUOTOKSIEN JULKAISU** q Saa Valokuvata q Ei Saa
**OPPILAAN NIMEN JULKAISU** q Saa Julkaista q Ei Saa
**OPPILAS SAA NÄKYÄ KUVASSA** q Saa Valokuvata q Ei Saa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
HUOLTAJAN ALLEKIRJOITUS/ TÄYSI-IKÄISEN ALLEKIRJOITUS